b"\n_START_ARTICLE_\nL'\xc3\xb3s i el devot dels jardins\n_START_SECTION_\nArgument\n_START_PARAGRAPH_\nUn jardiner es va a\xc3\xafllar del m\xc3\xb3n per poder tenir cura de les seves flors. En la seva solitud es va fer amic d'un \xc3\xb3s que l'estimava molt. Cada dia, mentre l'home feia la migdiada, l'\xc3\xb3s el vigilava i espantava les mosques que li podien molestar. Una tarda una mosca no parava de voltar per sobre la cara del jardiner. L'\xc3\xb3s intentava allunyar-la amb les potes debades. Finalment, la mosca va posar-se al nas de l'home. L'\xc3\xb3s va agafar una pedra per matar-la i sense voler va esclafar tamb\xc3\xa9 el jardiner.\n_START_SECTION_\nAn\xc3\xa0lisi\n_START_PARAGRAPH_\nLa lli\xc3\xa7\xc3\xb3 de la faula apareix de manera expl\xc3\xadcita al final de la narraci\xc3\xb3: val m\xc3\xa9s tenir enemics que no pas amics ximples. L'\xc3\xb3s, encara que amb bona intenci\xc3\xb3, acaba matant el jardiner, qui havia triat malament l'objecte de la seva amistat, a\xc3\xafllant-se de la companyia humana. _NEWLINE_La hist\xc3\xb2ria \xc3\xa9s una adaptaci\xc3\xb3 d'una faula continguda al Panchatantra, del qual deriva una expressi\xc3\xb3 sobre les amistats ximples encara viva a l'Iran. Hi ha altres variants regionals que proven l'\xc3\xa8xit de la hist\xc3\xb2ria a la tradici\xc3\xb3 oral."